Internetda Suriya bilan Turkiya chegarasi hududida turklar tomonidan urib tushirilgan Rossiyaga tegishli Su-24 rusumli harbiy samolyot uchuvchilarining parashyut orqali samolyotni tark etishi va ulardan biri Lataqiyadagi mahalliy aholi (turkmanlar - kun.uz izohi) tomonidan asir olinishi tasvirlari paydo bo‘ldi. Eslatib o‘tamiz, Turkiya tomoni Rossiyaga tegishli ushbu samolyotni u Turkiya havo chegaralarini buzib o‘tgani uchun avval 10 marta ogohlantirgan, so‘ngra samolyot F-16 tomonidan urib tushirilgandi. Uchuvchilardan ikkinchisining taqdiri noma’lumligicha qolmoqda. Taxminlarga ko‘ra u jangarilar qo‘liga asir bo‘lgan. O‘z navbatida Rossiya Mudofaa vazirligi Su-24 samolyoti qulaganini tasdiqlagan va bu samolyot Suriya hududidan tashqariga chiqmaganini bildirgan.